b'\n_START_ARTICLE_\nMostarska provincija Svete Obitelji, Dru\xc5\xbeba \xc5\xa0kolskih sestara franjevki Krista Kralja\n_START_PARAGRAPH_\nMostarska provincija Svete Obitelji je teritorijalna organizacijska jedinica Dru\xc5\xbebe \xc5\xa0kolskih sestara franjevki Krista Kralja._NEWLINE_Dru\xc5\xbeba \xc5\xa0kolskih sestara franjevki Krista Kralja zapo\xc4\x8dela je svoje samostalno djelovanje u Mariboru 13. rujna 1869. godine. Nakon \xc5\xa1to je zajednica o\xc4\x8dvrsnula i broj\xc4\x8dano se pove\xc4\x87ala sestre iz Maribora odlaze za svojim ljudima na razne strane svijeta. To je dovelo do podjele Dru\xc5\xbebe na 9 provincija i Rimsku regiju kao zasebnu upravnu jedinicu. \xc4\x8cetiri provincije nastaju iste 1922. godine. Nakon njih osnovana je Mostarska provincija Svete Obitelji (1932.); Argentinsko-urugvajska provincija sv. Josipa (1935.); Bosansko-hrvatska provincija Pre\xc4\x8distog Srca Marijina (1942.); Austrijsko-koru\xc5\xa1ka provincija Bezgre\xc5\xa1nog Srca Marijina (1955.); Paragvajska provincija Uznesenja Marijina (1974.), te Rimska regija (1969.).'